གཞན་ཡང་སྤྱི་ལོ༡༦༢༧ལོར་འབྲུག་ཡུལ་དུ་ཕོ་ཆུ་རྒོའི་ཡི་ཤུའི་ཆོས་པགཉིས་བསླེབས་ཤིང་།ཁོང་གཉིས་ནི་ལོ་རྒྱུས་སྟེང་འབྲུག་ཡུལ་དུ་ཡོང་མཁན་གྱི་ཡོ་རོབ་པ་ཐོག་མ་ཡིན།ཡང་ཅིག་བཤད་ན།དུས་རབས༡༨པ་ནི་འབྲུག་གི་ཆབ་སྲིད་ལ་བརྟན་བརླིང་མེད་པར་དཀའ་ངལ་གྱིས་བཙུར་པའི་དུས་སྐབས་ཤིག་སྟེ།སྐབས་དེར་འབྲུག་པ་ཚོས་ནང་ཁུལ་ནས་སྡེ་སྲིད་མང་བོ་ལྐོག་གསོད་བགྱིས་ཤིང་།ཕྱི་ཕྱོགས་ནས་དབྱིན་ཇིའི་སྟོབས་ཤུགས་རྒྱ་གར་དུ་བསླེབས་པས་སྤྱི་ལོ༡༧༧༤ལོར་འབྲུག་གིས་དབྱིན་ཇི་དང་མཉམ་དུ་ཆིངས་ཡིག་ཐོག་མ་དེ་མི་འཇོག་ག་མེད་བྱུང་།ད་དུང་སྤྱི་ལོ༡༨༦༤ལོར་དབྱིན་འབྲུག་གཉིས་ཀྱིས་སྒྲོར་སུ་བྱ་བའིའབྲུག་ཡུལ་གྱི་རི་དམའ་ཤོས་འགའས་ཆ་ཞིག་བརྩད་ནས་དམག་འཁྲུག་བྱས་ཤིང་མཐར་ས་ཆ་དེ་དབྱིན་ཇིར་ཤོར།